**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיד'- הלכות בישול עכו"ם**

**מראה מקומות ליום שני, יג' מנחם אב תש"ף**

1. גמ' ע"ז דף לא: "אתמר מפני מה אסרו שכר" עד "שימצא דשימצא" עם פירש"י ותוס'
2. פי' הרמב"ן והר"ן כאן, תורת הבית ש"ה ב"א, פסקי הרי"ד כאן ובהערות המו"ל שם
3. כנה"ג סי' קיד' הגב"י אות י', תוס' רבינו אלחנן כאן

**בהצלחה רבה!**

חידושי הרמב"ן מסכת עבודה זרה דף לא עמוד ב

רב פפא מפקין ליה לבבא דחנותא ושתי. ותו ליכא משום חתנות, ואף על גב דלקמן אמרינן לא תישתעו מיניה דאיבו דאכיל נהמא דארמאי אפי' אמצרי דמתא, שאני פת דאלים חתנות דידיה מפני שהכל צריכין לו, ועוד שהוא מעשה נשים, משא"כ בשכר, והראב"ד ז"ל מפרש כן שאין חתנות האמורה בשכר אלא מפני גזירת יין ולפיכך לא החמירו, ואין זה נראה, ובנמוקי חכמי הצרפתים מצאתי בשכר ראשונים לא אסרוהו מעולם אבל אחרונים נהגו בו חשש חתנות, ונראה שמפני זה מקילין בו שלא נאסר בב"ד, ואפשר שזהו הלשון שבמקצת הנוסחאות מפני מה אמרו שכר של גוים אסור ולית בהו מפני מה אסרו שכר של גוים.

תורת הבית הארוך בית ה שער א

שכר של עו"ג אסור הרחקה יתירה נהגו בו משום חתנות ולפיכך אינו אוסר אלא בשתיה כשלקות שלהן וקל טפי משלקות ופת שלהן דהנהו אסורין אפילו בביתו של ישראל ושכר אינו אסור אלא דוקא בביתו ממש של עו"ג הא לביתו של ישראל מותר. ולא עוד אפילו הוציאוהו לו לפתח חנותו של עו"ג שמוכר שם את השכר מותר דגרסינן בפרק אין מעמידין איתמר מפני מה אמרו שכר עו"ג אסור רמי בר אבא אמר ר' יצחק משום חתנות רב פפא מפקין ליה לבבא דחנותא ושתי רב אחא מדיפתי מייתו ליה לביתיה ושתי ותרווייהו משום חתנות סבירא להו אלא מר עביד הרחקה טובא טפי. ומכל מקום קיל טפי משאר דברים שגזרו עליהן משום חתנות כפת ושלקות וכמו שאמרנו דהנהו אסירו אפילו מייתו ליה לישראל לתוך ביתו. וטעמא כדאמרן דלא שייך ביה חתנות כולי האי דלא מזמני עליה וליכא קרובי דעתא כולי האי ובית דין נמי לא גזרו עליו אלא ישראל קדושים אמרו שינהגו בו איסור בבתיהם של עו"ג להרחקה יתירתא מבנותיהן והיינו דאמרינן מפני מה אמרו שכר של עו"ג אסור ולא אמרו מפני מה גזרו על שכר העו"ג.

הר"ן על הרי"ף מסכת עבודה זרה דף יא עמוד א

ותרוייהו משום חתנות. דאי משום גלוי בכל ענין היה אסור אבל משום חתנות ליכא דכיון דלא שתו בביתייהו תו ליכא קרוב הדעת: וכתוב בתוספות שהשכר לא אסרוהו ראשונים ולפיכך אין איסורו לא במשנה ולא בברייתא אלא שאמוראין היו פורשין הימנו אי משום גלוי אי משום חתנות ואפשר שמפני כך הקלו עליו כדאמרינן רב פפא מפקין ליה לבבא דחנותא ושתי ואילו בפת שלא נאסר כמו כן אלא משום חתנות אמרינן לקמן (דף לה ב) גבי איבו דהוה אכיל נהמא דארמאי אמצרא דמתא דלא לישתעו מיניה וטעמא דמילתא דמפני שהפת הכל צריכין לו ועוד שהוא מעשה נשים אלים חתנות דידיה טפי משכר:

פסקי רי"ד מסכת עבודה זרה גמרא דף לא עמוד ב

איתמר מפני מה אסרו שכר שלגוים, רמי בר חמא אמ' ר' יצחק משום חתנות, פי' שלא יהא רגיל לעשות משתאות בבית הגוי ויתן עיניו בבתו. רב פפא מפקין ליה אבבא דחנותא ושתי, רב אחאי מייתו ליה לבייתיה ושתי, ותרויהו משום חתנות, מיהו רב אחאי עביד הרחיקא יתירא, פי' ואינו דומה חתנות דשכר לחתנות דבישולי גוים שהן אסורין בכל מקום, דבישולי גוים מפני שיודע לבשל יפה יהיה להוט להימשך אחריו ויקח את בתו, ואפי' אם תיקן ובישל גוי תבשילו בביתו אסרו אותו, אבל השכר לא בעבור תיקון נאסר, שהכל יודעין להטיל שכר, ולא נאסר אלא שלא ישתכר בביתו שלגוי, אבל אם הביאו בביתו מותר66.

פסקי רי"ד מסכת עבודה זרה גמרא - הערות דף לא עמוד ב הערה 66

בתוס' ד"ה מפני כתבו: איסור שכר לא מצינו לא במשנה ולא בברייתא ושמא בימי האמוראים אסרוהו, וכתבו בראשונים דגזרוהו משום יין נסך. רבינו מחדש אף על פי שגזרת שכר הוא משום חתנות כמו הטעם של איסורי בישולי עכו"ם ופת, אלא דמחלק בין בישולי עכו"ם ופת לשכר, דבישולי עכו"ם ופת אסורין בכל מקום משום חתנות, שמפני שהעכו"ם יודע לבשל יפה יהיה להוט להמשך אחריו ויקח בתו, ואפילו אם תיקן ובישל גוי תבשילו בביתו של ישראל אסרו אותו, אבל השכר לא בעבור תיקון נאסר, שהכל יודעין להטיל שכר, ולא נאסר אלא שלא ישתכר בביתו של גוי, אבל אם הביאו לביתו מותר. להלן במכילתין סה, ב כתב רבינו בתוספותיו (מהדורה קמא) ומבאר זה באריכות, וז"ל: מהכא מוכח דאי אפאה ישראל לגוי, אף על פי שהפת של גוי, מותרת, ולא נאסרה אלא כשאפאה גוי כו', ומאי דקשיא לי אמאי תני פת בלחוד, והא בכלל בישולי גוים הוא, ראיתי כתוב בתוספות (לעיל במכילתין לז, ב) ד"ה והשלקות מש"ה תני פת ושלקות, שבתחלה גזרו על בישולי גוים ולא על הפת, ולבסוף גזרו על הפת, משום דבישולי גוים הוא דבר הצריך אומן לבשל, שיש לך אדם שיודע לתקן תבשילו ולבסמו, וכשהיהודי רואה גוי שיודע לתקן מאכלו היטב מתאוה לתבשילו [ונמשך] אחריו ומתחתן בו, ואח"כ גזרו על הפת, שראו עוד שנמשך אחריהן מפני אפייתן, שהיה שולח לגוי לאפותה, ומתוך כך נמשך לבו אחריו שנכנסת אהבה וריעות ביניהם ובאים ומתחתנים יחד, וחתנות דשכר לא דמי לחתנות דתבשיל של גוים, דאיסור חתנות של שכר אינו משום עשיית שכר, שאפילו עשאו ישראל (שכר אינו) [אסור], אלא מפני שאם היה מותר לשתות משכר שלהם היה הולך בביתו ומשתכר עמו, ומתוך כך מתחתן עמו, והלכך כי שתי בביתו של ישראל או אבבא דחנותא הוי הרחקה כו'.

כנסת הגדולה הגהות בית יוסף יורה דעה סימן קיד

י. שטה נ"ח: דלא אסור משום חתנות אלא לקבוע וכו', נכתב בצדו: לשון זה קשיא רישיה לסיפיה. דמתחילת דבריו שכתב ואף אם הגוי אכסנאי שלו נותן לו ושותה משו' איבה, משמע דדוק' משום איבה שרי הא ליכא איב' אסור אפילו באקראי. וממ"ש אח"כ דלא אסרו משו' חתנות אלא לקבוע משמע דכל שאינו דרך קבע אלא באקראי אפילו בלי איבה מותר.

ומהרש"ח בתשו' הנז' נתקשה בזה והוכיח מדברי סה"ת והגה' מיי' והמרדכי והנ"י, דאי ליכא משו' איבה אפילו באקראי אסור. ודע התו' והרא"ש וריב"ה לא אסרו אלא בקבע ואפילו פע' אחת או אפילו דר' עראי כשהוא ברגילו', אבל פ"א דר' עראי באקראי שרי. ודקד' כן מדכתבו שלא אסרו משום חתנות אלא לקבו' שתיה בחנות או ברגילות לשתות בבית הגוים כו', ומדקאמרי או ברגילות ודאי דס"ל או אפילו שלא יהיה קבע אלא דרך עראי אם הוא ברגילות אסור אבל אקראי בעלמא שרי, וכדי לתקן דברי התוס' הגיה ועוד דלא אסרו כו', והעלה לענין הלכה, דכיון דמידי דרב' נקיטי' להקל כדברי התוס' ולכ"ע בביתו של ישראל שרי. ואף לפי הגהתו בדברי התוספות לא אסיר אפילו איכא איבה בשאינו באקראי ויש לי להתיישב בזה שראיתי להרא"ש וריב"ה ורי"ו כתבו לא אסרו אלא כשקובע עצמו לשתות, אבל אם נכנס דרך אקראי בבי' הגוי ושותה מותר, וכן מי שלן בבית הגוי חשוב הפונד' כביתו ומותר לשתות ע"כ.

נראה מתוך לשונ' דטע' האקראי אינו מועיל אלא כשנכנס בבית הגוי באקראי בעלמא, אבל אם נתאכסן אצלו לא חשיב אקראי בעלמא, ואין טעם ההתר אלא משו' דהוי כביתו. ולכן נ"ל שדברי התוס' ודבריה' הם דברים אחדים, שמתחלה כתבו התוספ' דאם הישרא' נתאכסן לבית הגוי מותר לשלוח בעיר לקנות שכר מן הגוים וליכא למגזר משו' חתנו' דהוי כביתו של ישראל, מיהו משכר אותו גוי אכסנאי שלו אסור, דשייך למיגזר משום חתנות ולא שייך לומר דהוי כביתו של ישראל. ואח"כ כתבו דאף אם הגוי אכסנאי שלו נותן לו משלו כלו' ל"מ שנתאכסן הישראל בבית הגוי דמותר לשלוח בעיר לקנות ולשתות בבית הגוי דליכא למגזר משום חתנות כיון דהוי כביתו של ישראל, אלא אפילו הגוי אכסנאי שלו נותן לו משלו דאיכא למגזר משום חתנות שותה משום איבה. ואח"כ כתבו התוס' דלא אסרו משום חתנות אלא לקבוע שתיה בחנות כו', והוא מילתא באפי נפשיה והדלי"ת היא כמו וא"ו שרוצים לבאר ענין אח' שלא אסרו משום חתנות אלא לקבוע שתי' בחנות כו', והן הם דברי הרא"ש וריב"ה ורי"ו שלא הזכירו בלן בבית הגוי טעם האקראי, משום דאקראי בעלמא אינו אלא בנכנס לפי שעה אבל המתאכסן הוי קבע ואין התירו אלא משום דהפונדק הוי כביתו.

אך קשה למה לא כתבו הרא"ש וריב"ה ורי"ו מ"ש התוס' דאם נתאכסן הישר בבי' הגוי ונות' לו הגוי שכ' משלו דשות' משו' איבה כמ"ש התוס'. ונר' שכשנדקד' בדבריה' נמצא שגם זה כלול בדבריהם שכתבו מי שלן בבית הגוי חשוב הפונדק כביתו ומותר לשתות. ונר' מדבריהם דאפילו נותן לו הגוי שכר משלו מותר, והרי לא כתבו התוס' אלא דמותר לשלוח בעיר לקנות לא לשתות משלו, אלא שהם רצו לכלול דאפילו בנותן לו הגוי מותר משום איבה, ולכן כתבו ומותר לשתות בין לשלוח להביא מן העיר בין מן הגוי בשנותן מן הגוי משום איבה אלא שקצרו בדבר, ועדיין צ"ע.